Diari Oficial de la Generalitat Valenciana


Sumari del DOGV 826, del 17-05-1988 (1988/811131)

DECRET 60/1988, de 9 de maig, del Consell de la Generalitat Valenciana, pel qual es modifica i refon la normativa aplicable a la Comissió de la Generalitat Valenciana per al V Centenari del Descobriment d'Amèrica.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/05/09/60/dof/vci/html**

### Dades del document

Número de DOGV
:   826

Data del DOGV
:   17-05-1988

Secció del DOGV
:   DISPOSICIONS GENERALS

Número del document
:   1988/811131


Data del document
:   09-05-1988

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 60/1988, de 9 de maig, del Consell de la Generalitat Valenciana, pel qual es modifica i refon la normativa aplicable a la Comissió de la Generalitat Valenciana per al V Centenari del Descobriment d'Amèrica.  
En 1992 es complirà el V Centenari del Descobriment d'Amèrica, i per això s'ha constituït una Comissió Nacional per a preparar els actes commemoratius de tal esdeveniment, en els qual participaran els països relacionats amb aquesta efemèrides.  
Amb idèntica finalitat s'han constituït també en algunes Comunitats Autònomes diverses Comissions que permetran assegurar-los una decidida participació en el conjunt dels actes preparatoris de tals esdeveniments. Per tal motiu cal que hi haja òrgans que programen, estimulen, endeguen i coordinen l?execució d'actes i programes que hauran de confluir en la commemoració de la celebració.  
A la Comunitat Valenciana es creà pel Decret 103/1984, de 17 de setembre, del Consell de la Generalitat Valenciana, modificat i refós pel Decret del Consell 58/1986, de 5 de maig, la Comissió per al V Centenari del Descobriment d?Amèrica.  
Aquesta norma ha estat desplegada pels Decrets 48/1985, de 21 de novembre i 11/1986, d'11 de març, ambdós del President de la Generalitat, pels quals es nomenaren els membres de la Comissió, el President i els Vocals.  
La importància de les tasques que ha de desplegar aquesta Comissió, així com la necessitat de comptar amb un text normatiu que en permeta la major agilitat dels treballs, condicionen una ampliació i un aprofundiment del contingut de la normativa vigent, en funció del millor compliment de les finalitats plantejades.  
Amb el transcurs del temps, l?experiència del treball realitzat per la Comissió en els darrers anys aconsella una nova estructuració del Ple d'aquesta, i la creació del Comitè Permanent com a òrgan que prepare o facilite la labor d'aquell.  
En atenció d'aquestes consideracions, a proposta del President de la Generalitat i amb la deliberació prèvia del Govern Valencià, en sessió celebrada el dia 9 de maig de 1988,  
DECRETE:  
Article primer  
U. Comissió de la Generalitat Valenciana per al V Centenari del Descobriment d?Amèrica té com a finalitat la preparació, programació, organització i coordinació de les activitats destinades a la celebració de tal esdeveniment que hagen de celebrar-se en l?àmbit de la Comunitat Valenciana, així com participar en les activitats nacionals o internacionals que tinguen lloc amb motiu de dita celebració.  
Dos. La Comissió de la Generalitat tindrà les competències necessàries i els recursos propis per tal de complir els seus objectius.  
Tres. La Comissió de la Generalitat queda adscrita a tots els efectes administratius i econòmics a la Presidència de la Generalitat.  
Article segon  
Per al compliment dels seus fins la Comissió per al V Centenari s'estructura en els òrgans següents:  
1. El Ple.  
2. El Comitè Permanent.  
3. El President.  
4. El Secretari General.  
5. Les ponències de treball, que es constituiran per acord del Ple de la Comissió.  
Article tercer  
U. El Ple de la Comissió per al V Centenari està integrat pel President, els Vocals i el Secretari.  
Dos. Són Vocals:  
a) Els que nomene el President de la Generalitat, en nombre no superior a onze.  
b) Un representant de nivell directiu de cada Conselleria.  
c) Quatre en representació de les Corts Valencianes.  
d) Un representant de la Institució Valenciana d'Estudis i Investigació.  
e) Un representant de l?Institut d'Estudis Juan Gil Albert (fundació Rafael Altamira).  
f) Un representant de la Federació Valenciana de Caixes d'Estalvis.  
Tres. Els Vocals que ho siguen per raó del càrrec actuaran com a via de relació entre la Comissió i el seu òrgan o Institució.  
Quatre. El President i els Vocals de la Comissió exerciran el càrrec de forma honorífica i gratuïta, sense perjudici de les dietes i despeses de desplaçament que els corresponga.  
Article quart  
Correspon al Ple de la Comissió per al V Centenari:  
1. Aprovar el Pla General d?Actuació, així com els plans i programes per al millor compliment dels seus fins.  
2. Informar i elevar a l?òrgan competent per tal que aprove l'avantprojecte de pressupost anual.  
3. Dictar les normes de funcionament intern.  
Article cinqué  
La Comissió per al V Centenari es reunirà com mínim una vegada a l'any en sessió plenària i totes les vegades que calguen amb la convocatòria prèvia del President, bé per iniciativa pròpia o a petició d'un terç dels membres.  
Article sisé  
Correspon al Comitè Permanent:  
a) Elaborar el Pla General d?Actuació, així com els programes de la Comissió, el desplegament anual d'aquestos i la memòria d'execució, que haurà de ser sotmesa a l'aprovació del Ple.  
b) Conéixer i revisar l'avantprojecte de pressupost i els comptes que hagen de ser sotmesos a l'aprovació del Ple.  
c) Proposar al Ple l'aprovació del Pla General d?Actuació i el desenrotllament anual de les ponències de treball que es constituesquen.  
d) Assumir totes les competències que corresponguen en atenció a la millor gestió de les funcions de la Comissió, i que no hagen estat atribuïdes expressament al Ple.  
e) Supervisar i promoure el compliment dels acords adoptats pel Ple l?execució dels quals correspon als òrgans mateixos de la Comissió o a altres Entitats col·laboradores, havent de ser informats d'aquestos últims de la marxa i evolució dels programes que se'ls han encomanat per posar-los en pràctica.  
Article seté  
U Formen part del Comitè Permanent: el President de la Comissió, el Vice-president, el Secretari General i els Coordinadors de les ponències.  
Dos. A proposta del Secretari General també podrà ser convocat a les reunions del Comitè Permanent qualsevol altre funcionari o col·laborador en raó de les matèries específiques que figuren en l'ordre del dia.  
Tres. El Comitè Permanent es reunirà sempre que ho necessitara l'adequat desplegament de la seua comesa, amb la convocatòria prèvia del seu President i, en qualsevol cas, una vegada cada trimestre.  
Quatre. El Comitè Permanent adaptarà sempre l'actuació al que disposa la Llei de Procediment Administratiu i la resta de legislació aplicable en relació amb els òrgans col·legiats.  
Article vuité  
U. El President de la Comissió serà nomenat pel President de la Generalitat.  
Dos. Correspon al President:  
a) Ostentar la representació de la Comissió, convocar les reunions i presidir-les, dirigint-ne els debats i les deliberacions.  
b) Dirigir l?execució i vigilar el compliment del Pla General d?Actuació i dels plans i programes d'activitats.  
c) Proposar al President de la Generalitat el nomenament dels Vocals i del Secretari.  
d) Sol·licitar la col·laboració dels òrgans de l'Administració de la Generalitat en les tasques que li correspon assumir, proposant al Consell de la Generalitat Valenciana l'adopció de totes les mesures que considere oportunes, a través de la Presidència a la qual informarà de l?evolució de la seua missió.  
e) Delegar les atribucions conformement amb les disposicions vigents en els restants òrgans de la Comissió.  
Article nové  
El President podrà nomenar un Vice-president de la Comissió entre els Vocals d'aquesta.  
Correspondrà al Vice-president:  
1. Substituir el President en totes les funcions en els casos d?absència, vacante o malaltia.  
2. Col·laborar amb el President en totes les tasques que li siguen requerides.  
Article deu  
El Secretari General, que tindrà la categoria de Secretari General Administratiu, exercirà les funcions següents:  
1. Exercirà la Secretaria de la Comissió.  
2. Elaborarà l'avantprojecte de pressupost i els projectes de plans d'actuació.  
3. Coordinarà l'actuació de les ponències i dels Directors de programes.  
4. Dirigirà els serveis ordinaris d'administració i gestió de la Comissió i dels seus òrgans, preparant el pressupost que haurà de sotmetre?s al Ple de la Comissió o al Comitè Permanent.  
5. Assumirà totes les competències que li corresponguen en ordre a conseguir la millor gestió econòmica i administrativa de la Comissió i que li hagen estat delegades expressament.  
6. Totes les atribucions que li assignen les disposicions vigents.  
Article onze  
U. En el si de la Comissió es constituiran les ponències que es consideren necessàries d'acord amb les àrees i programes específics d'actuació.  
Dos. Els Coordinadors de les ponències, nomenats pel President de la Comissió entre els membres del Ple, dirigiran les sessions i treballs d'aquestes.  
Tres. Cada ponència tindrà com comesa essencial la proposta i estudi de programes i iniciatives a desplegar per Organismes competents o Institucions, alienes o de la Comissió.  
Les seues propostes seran traslladades al Ple a través del Comitè Permanent.  
Quatre. Cada ponència comptarà amb un Secretari, lloc que serà exercit per un dels Directors de programes.  
Article dotze  
La Comissió podrà recaptar la col·laboració d'experts, d'acord amb les disponibilitats pressupostàries i en el marc de la legislació vigent.  
Article tretze  
La Generalitat consignarà en els Pressuposts anuals fins a 1992 les partides necessàries per a la realització dels fins de la Comissió, amb càrrec a la Presidència de la Generalitat.  
DISPOSICIO DEROGATORIA  
Queda derogat el Decret 58/1986, de 5 de maig, del Consell de la Generalitat Valenciana.  
DISPOSICIO FINAL  
El present Decret vigirà el mateix dia de publicació en el Diari Oficial de la Generalitat Valenciana.  
València, a 9 de maig de 1988.  
El President de la Generalitat,   
JOAN LERMA I BLASCO


Còpia Permalink ELI